

На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017 и 44/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 13/2010 од 12.марта 2010.године). У поступку процене вредности непокретности имовине стечајног дужника неопходно је применити методе процене прописане Законом о проценитељима вредности непокретности (Сл. гласник РС 108/16), Правилником о националним стандардима, Кодексом етике и правилима професионалног понашања лиценцираног проценитеља (Сл. гласник РС 70/17) и међународним рачуноводственим стандардима и стандардима финансијског извештавања, које омогућавају исказивање тржишне вредности предметне имовине стечајног дужника. 
стечајни управник у поступку стечаја над стечајним дужником:

БМ ИНВЕСТИЦИЈЕ д.о.о. Београд – у стечају 
Пожешка бр. 67A
11 000 Београд 


ОБЈАВЉУЈЕ  ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности имовине стечајног дужника и процену вредности стечајног дужника као правног лица, процену имовине стечајног дужника која је предмет разлучног права и утврђивање учешћа те имовине у укупно процењеној вредности правног лица односно имовинске целине као и процену сврсисходности продаје стечајног дужника као правног лица 
1.     УВОД
Решењем Привредног суда у Београду , посл. бр. Ст.517/2012  од 30.05.2012. године, отворен је стечајни поступак над стечајним дужником БМ ИНВЕСТИЦИЈЕ д.о.о. Београд – у стечају 
Пожешка бр. 67A, 11 000 Београд МБ 20269022, ПИБ 104907629

Дана 29.0.2014. године,  Решењем Привредног суда у Београду  одређано је банкротство стечајног дужника.

 2.  ПРЕДМЕТ ПРОЦЕНЕ  вредности је непокретна имовина стечајног дужника у Београду, ул. Руди Чајевеца 39/45,  на катастарској парцели број 1720/1 и 1721/1 К.О. Миријево, на основу издате грађевинске дозволе IX-04 бр. 3515-27/06 од 24.11.2006.године  и потенцијала градње наведених катстарских парцела у складу са ПЛАНОМ ГЕНЕРАЛНЕ РЕГУЛАЦИЈЕ ГРАЂЕВИНСКОГ ПОДРУЧЈА СЕДИШТА ЈЕДИНИЦЕ ЛОКАЛНЕ САМОУПРАВЕ – ГРАД БЕОГРАД (ЦЕЛИНЕ I–XIX)
3.  СВРХА ПРОЦЕНЕ
Сврха процене је утврђивање  стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником БМ ИНВЕСТИЦИЈЕ д.о.о. Београд – у стечају, Пожешка бр. 67A, 11 000 Београд МБ 20269022, ПИБ 104907629.



4. ОСНОВ ВРЕДНОСТИ 
Tржишнa врeднoст
„Прoцeњeни изнoс зa кojи би нeпoкрeтнoст мoглa дa сe рaзмeни нa дaтум прoцeнe врeднoсти  измeђу вoљнoг купцa и вoљнoг прoдaвцa, у трaнсaкциjи измeђу нeзaвисних и нeпoвeзaних стрaнa, уз aдeквaтaн мaркeтинг, при чeму су обе стрaнe пoсeдoвaлe дoвoљнo сaзнaњa, пoступaлe рaзбoритo и нису билe пoд принудoм.“
5. ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

-прецизно означен предмет процене, дефиницију вредности, уз опис метода коришћених у Извештају о процени;

-закључак о процењеној вредности имовине стечајног дужника;

-закључак о процењеној вредности стечајног дужника као правног лица;

-извршити процену имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;

-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.

- саставити и доставити правно мишљење у вези правног статуса имовине која је предмет процене на основу прибављене документације
 
Стечајни управник ће у складу са чланом 132, став 2, процену доставити Суду, одбору поверилаца и разлучном повериоцу.
6.     МЕТОД ПРОЦЕНЕ
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, Законом о проценитељима вредности непокретности (Сл. гласник РС 108/16), као и МРС/МСФИ. Понуђачи су дужни да опишу методе које намеравају да користе у својој процени.
7.     ИНФОРМАЦИЈЕ ЗА ПОНУЂАЧЕ
Заинтересовани понуђачи писане  понуде са назнаком БМ ИНВЕСТИЦИЈЕ ПРОЦЕНА НЕ ОТВАРАТИ,  подносе на адресу Драги Стевановић стечајни управник ПФ 411 11000 Београд 6, или у електронској форми на адресу dragi.stevanovic@gmail.com, најкасније до 15.07.2022. године до 15:00 часова.

Понуђач уз понуду доставља писана или скенирана документа,

Наручилац задржава право да захтева од Понуђача накнадно достављање на увид оригиналне документације. Понуда треба да садржи:
  Доказе о испуњености услова из тачке 8. овог огласа;
  Имена чланова ужег тима који ће радити процену са задужењима и референцама;

  Рок у којем ће завршити процену;
  Цену за пружену услугу исказану у динарима;
  Рок за исплату накнаде за извршену услугу.
Уз понуду доставити:
  Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
  Референце досадашњег рада.
У случају потребе, и других података за избор понуђача заинтересована лица, могу се јавити стечајном управнику на наведену електронску адресу, као и на моб. тел: 064 8464 055 од  09-15 часова сваког радног дана.
 
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.

Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
8.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
  Да је регистрован за обављање делатности код надлежног органа;
  Лиценца за обављање послова овлашћеног проценитеља;
  Да испуњава квалификационе услове, односно да располаже довољним кадровским и техничким капацитетом за вршење услуге из понуде.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
 Стечајни управник
Драги Стевановић					          У Београду, дана 05.07.2022. године
 
